Document ID: 32006R1116

KOMISIJAS REGULA (EK) Nr. 1116/2006
(2006. gada 20. jūlijs),
ar ko aizliedz zvejot anšovus ICES VIII apakšapgabalā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 22. decembra Regulu (EK) Nr. 51/2006, ar ko 2006. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas ierobežojumi (1), un jo īpaši tās 5. panta 3. punktu,
tā kā:
(1)
Regulas (EK) Nr. 51/2006 IA pielikumā ir noteikta pagaidu zvejas intensitāte Kopienas kuģiem, kas zvejo anšovus Biskajas līcī, ICES VIII apakšapgabalā (Biskajas līcis).
(2)
Saskaņā ar minētās regulas 5. panta 3. punktu Komisija nekavējoties aptur zvejas darbības attiecībā uz anšoviem ICES VIII apakšapgabalā, ja Zivsaimniecības zinātnes, tehnikas un ekonomikas komiteja (ZZTEK) sniedz atzinumu, ka 2006. gadā nārstojošo zivju biomasa nārsta laikā ir mazāka par 28 000 tonnu.
(3)
ZZTEK ir novērtējusi, ka 2006. gadā nārstojošo zivju biomasa nārsta laikā ir 18 640 tonnas.
(4)
Ņemot vērā to, ka nārstojošo anšovu biomasa nārsta laikā 2006. gadā nesasniedz robežvērtību, proti, 28 000 tonnu, zveja atlikušajā 2006. gada daļā jāaizliedz,
IR PIEŅĒMUSI ŠO REGULU.
1. pants
Anšovu zveja ICES VIII apakšapgabalā ir aizliegta no 2. pantā noteiktās spēkā stāšanās dienas līdz 2006. gada 31. decembrim. ICESVIII apakšapgabalā ir arī aizliegts paturēt uz klāja, pārkraut un izkraut krastā anšovus, kas nozvejoti pēc šīs regulas spēkā stāšanās dienas.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 20. jūlijā

Labels: 6